මාතර උයන්වත්ත ආදර්ශ ප්‍රාථමික විද්‍යාලයේ විදුහල්පතිවරයා ඊයේ (24) රුපියල් පනස්දහසක අල්ලසක් ලබාගනිද්දී අල්ලස් හෝ දූෂණ විමර්ශන කොමිසමේ නිලධාරීන්ට කොටුවී තිබේ.එම විදුහලේ 4 වැනි වසරට සිසුවකු ඇතුළත් කිරීම සඳහා එම සිසුවාගේ මවගෙන් එම අල්ලස ලබාගන්නා අවස්ථාවේ මෙසේ කොටුවී ඇත.මේ මව එම සිසුවා වෙනුවෙන් සුළු මුදල් පරිත්‍යාගයක් කිරීමට සූදානම් වී ඇතත් ඉහත මුදල ලබා දුන්නහොත් පමණක් පාසලට ඔහු ඇතුළත් කර ගත හැකි බව පවසා තිබුණි.පසුව ඊයේ පෙරවරු 9.15ට පමණ එම විදුහලේදීම මේ ගනුදෙනුව සිදුවන අවස්ථාවේ අල්ලස් නිලධාරීන්ට කොටුවී ඇත.